Jegyzőkönyv

2016. augusztus 16. napján 8,30 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

**Igazoltan távol:** Szabó Gyuláné képviselő

Szita Gabriella jegyző

1. napirendhez tanácskozási joggal meghívott: Árkovics Orsolya Zalavíz Zrt gazdasági igazgató.

**Farkas Tiborné polgármester** köszöntötte a megjelenteket, külön köszöntötte Árkovics Orsolyát a Zalavíz Zrt részéről. Ezt követően megállapította, hogy az ülés határozatképes. A képviselő-testület egyhangúan a polgármester javaslatára a kiküldött napirendtől eltérően az alábbi napirendet fogadta el:

**Napirend:**

1. **15 éves Gördülő fejlesztési terv megtárgyalása**
2. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
   Előadó: Farkas Tiborné polgármester**
3. **Beiskolázási támogatás összegének megállapítása  
   Előadó: Farkas Tiborné polgármester**
4. **Egyebek**

**Napirend tárgyalása:**

* 1. **15 éves Gördülő fejlesztési terv megtárgyalása  
     Előadó: Farkas Tiborné polgármester**

**Farkas Tiborné polgármester:** Felkérte Árkovics Orsolyát a Zalavíz Zrt gazdasági igazgatóját ismertesse a szolgáltató által készített dokumentumot**.**

**Árkovics Orsolya Zalavíz Zrt:** Elmondta, hogy az energetikai hivatalban tartott tájékoztatás alapján elmondhatja, hogy az elfogadott tervet végre kell hajtani, azt szigorúan ellenőrzik. El kell mondani, hogy a 2016 évi elfogadott Gft –ben foglaltakat meg kell rendelni. A szennyvíz tekintetében a társulás rendezi a fejlesztéseket, felújításokat. A jövő év márciusában el kell számolni a használati díjak felhasználásáról. Amennyiben az Önkormányzat döntene arról, hogy a két vízmű, Gősfa és Csöngetmajor egyenlegét összevezesse a szolgáltató akkor együttesen lehetne kezelni a pénzügyi forrásokat. Nincs jelentősebb fejlesztés tervezve 2017 évre, a fedezet rendelkezésre áll.

**Farkas Tiborné:** Szennyvízzel kapcsolatosan kérdezi, hogy múlt héten látta a Zalavíz kocsit kimenni a Hegyi útra és ezen a héten kapott megrendelőt, miért utólag?

**Árkovics Orsolya Zalavíz Zrt:**  Ez eseményvezérelt munka volt,amelyet mindig utólag tudnak megrendelni. Tehát meghibásodás tekintetében ez az eljárási forma. Amennyiben a helyszínen eldől, hogy felújításra van szükség, akkor a központban elindítják a megrendelőt.

**Farkas Tiborné polgármester:** Lehetne-e, hogy rögtön tudjon róla mint polgármester, ha jönnek javítani.

**Árkovics Orsolya Zalavíz Zrt:** Külsős műszaki ellenőrt bíztak meg, aki ezen munkákat ellenőrizni fogja. Természetesen amennyiben kéri a polgármester asszony, akkor mindig értesítik. Elmondta, hogy a jogszabályi rendelkezés nem támogatja a Közös Pénzügyi Alap működtetését, ennek megszüntetésére határidő 2017. december 31. A szolgáltatók mindent elkövetnek a hatóságnál, hogy ezt a pénzügyi rendszert elfogadottnak tekintsék, hiszen ez segíti az önkormányzatokat a pénzügyi forrás biztosításában. A jogszabályi rendelkezés miatt 2017. december 31-ig az üzemeltetési szerződéseket is egységesíteni kell. A Zalavíz Zrt célja, hogy ez már 2016. december 31-ig megvalósuljon. Ehhez vagyonfelmérést kell végezni. Ennek a költségét a használati díjból lehet fedezni. Amennyiben a érintett 48 település az évvégéig elfogadja a vagyonfelmérést, a szerződést. Akkor 2017. január 1-én megszűnne a használati díjak tagolódása is.

**Farkas Tiborné polgármester:** Megköszönte a tájékoztatást, megkérdezte a képviselőket van-e kérdés, hozzászólás.

További kérdés, hozzászólás nem hangzott el.

**Farkas Tiborné polgármester:** Indítványozta, hogy az Önkormányzat határozatban rendelkezzen a Közös Pénzügyi Alapban külön kezelt Gősfa település és Gősfa-Csöngetmajor településrész vízmű rendszeren keletkező használati díj egységes kezeléséről. Továbbá indítványozta, hogy az Önkormányzat fogadja el az előterjesztésben szereplő határozati javaslatokat, amely szerint elfogadják a Zalaegerszeg-SZV viziközmű rendszer, valamint a GősfaIV víziközmű-rendszer, továbbá a Csönget major IV víziközmű-rendszer 2017-2031 időszakra vonatkozó 15 éves gördülő fejlesztési tervét. Továbbá indítványozta, hogy a 2016.évi Gft-ben elfogadott munkákat rendelje meg az önkormányzat a Zalavíz Zrt-nél.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő ezt követően szavazásra bocsátotta a napirend tárgyában elhangzott indítványokat.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
22/2016.(VIII.16.) számú határozata**

Gősfa Község Önkormányzatának Képviselő-testülete rendelkezik arra vonatkozóan, hogy a Gősfa és Csöngetmajor vízmű rendszereken képződött és a jövőben képződő használati díjat a Zalavíz Zrt az általa kezel Közös Pénzügyi Alapban összevontan kezelje.

A képviselő-testület felkéri a polgármestert a határozatról értesítse a Zalavíz Zrt-t.

**Határidő**: **2016. augusztus 31.**

**Felelős**: **Farkas Tiborné polgármester**

Ezt követően a képviselő testület az elhangzott indítványnak megfelelően a következő határozatot hozta.

Az ülést levezető polgármester megállapította, hogy a képviselő-testület ülése határozatképes, jelenlévő képviselők száma 4 fő ezt követően a szavazásra bocsátott gördülő fejlesztési tervek elfogadására vonatkozó indítvány tárgyában Gősfa Község Önkormányzati Képviselő-testülete 4 igen egyhangú szavazattal a az alábbi határozatot hozta:

**Gősfa Község Önkormányzati Képviselő-testületének  
23/2016.( VIII.16.) számú határozata**

Gősfa Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2017-2031 időszakra – egyetért, azt az írásos előterjesztésben foglaltaknak megfelelően elfogadja.

A képviselő-testület

1. A 21-32054-1-048-01-10 MEKH azonosító kóddal rendelkező **Zalaegerszeg-SZV víziközmű-rendszer** gördülő fejlesztési tervében,
2. a 11-29771-1-001-00-04 MEKH azonosító kóddal rendelkező **Gősfa-IV víziközmű-rendszer** gördülő fejlesztési tervében,
3. a 11-29771-2-001-00-11 MEKH azonosító kóddal rendelkező **Csöngetmajor-IV víziközmű-rendszer** gördülő fejlesztési tervében

szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2017-2031 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

**Határidő**: **2016. szeptember 10.**

**Felelős**: **Farkas Tiborné polgármester**

Ezt követően a képviselő testület az elhangzott indítványnak megfelelően a következő határozatot hozta.

Az ülést levezető polgármester megállapította, hogy a képviselő-testület ülése határozatképes, jelenlévő képviselők száma 4 fő ezt követően a szavazásra bocsátott 2016. évi elfogadott Gft-ben meghatározott munkák megvalósításának Zalavíz Zrt-nél történő megrendelésére vonatkozó indítvány tárgyában Gősfa Község Önkormányzati Képviselő-testülete 4 igen egyhangú szavazattal a az alábbi határozatot hozta:

**Gősfa Község Önkormányzati Képviselő-testületének  
24/2016.( VIII.16.) számú határozata**

Gősfa Község Önkormányzatának Képviselő-testülete megrendeli az elfogadott 2016.évire vonatkozó Gft-ben szereplő munkálatok elvégzését a Zalavíz Zrt-nél.

A képviselő-testület felkéri a polgármestert a megrendelő elküldésére.

**Határidő**: **2016. szeptember 10.**

**Felelős**: **Farkas Tiborné polgármester**

* 1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
     Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített előterjesztést és rendelet-tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Farka Tiborné polgármester:** Indítványozta, a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítás elfogadását az írásos előterjesztésnek megfelelően.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról szóló rendeletet-tervezetet.

Gősfa Község Önkormányzati Képviselő-testülete 4 igen szavazattal a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról a következő rendeletet alkotta:

**Gősfa Község Önkormányzati Képviselő-testületének 6/2016.(VIII.25.) önkormányzati rendelete a szociális igazgatás és szociális ellátások helyi szabályairól szóló 4/2015(II.23.)önkormányzati rendelet módosításáról.**

(A rendelet a jegyzőkönyvhöz csatolva.)

* 1. **Beiskolázási támogatás összegének megállapítása  
     Előadó: Farkas Tiborné polgármester**

**Farkas Tiborné polgármester:** Véleménye szerint az óvodásoknak 4000 Ft-ot, általános iskolások részére 8000 Ft-ot, a középiskolások részére 12.000 Ft-ot felsőfokú tanintézmények nappali tagozatos hallgatói részére14.000 Ft-ot biztosítson 2016. évben az önkormányzat

**Horváth Edit képviselő:** egyetért**.**

**Farkas Tiborné polgármester:** Indítványozta, hogy Gősfa közigazgatási területén állandó lakcímmel rendelkező óvodáskorú gyermekek részére 4000 Ft összegű óvodáztatási támogatást, az általános iskolás gyermekek részére 8.000 Ft, középiskolás diákok részére 12.000 Ft, felsőfokú nappali tanulmányokat folytató hallgatók 14.000 Ft összegű támogatást nyújtson az Önkormányzat 2016. évben.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének**25/2016.(VIII.16.) számú határozata

Gősfa Község Önkormányzati Képviselő-testülete 2016. évben az óvodások gyermekek részére óvodáztatási támogatás címén 4.000 Ft, általános iskolás tanulók részére beiskolázási támogatás címen 8.000 Ft, a középiskolás diákok részére 12.000 Ft beiskolázási támogatás címen, a felsőfokú nappali rendszerű tanulmányokat folytató hallgatók részére 14.000 Ft beiskolázási támogatást, állapít meg a községben állandó bejelentett lakcímmel rendelkező lakosok részére.

Képviselő-testület felkéri a polgármestert a tankönyvtámogatások folyósítására.

**Határidő: 2016. október 31.**

**Felelős: Farkas Tiborné polgármester**

* 1. **Egyebek**
* **Tájékoztató  
  Előadó: Farkas Tiborné polgármester**

**Farkas Tiborné polgármester:** Szeptember 3-án szeretné a főző versenyt megtartani. A meghívót ezzel a dátummal készítenék el. Meghívást küldenének Győrvárra, Lakhegye, Egervárra, Vasboldogasszonyra, Nagypáliba. Összefoglalva a környékbeli településnek. Elmondta, hogy Győrvárról kért sátrat, és sörpad garnitúrát. A polgármester felajánlotta, hogy 150 főre töltött kolbászt küldenek. Felajánlották, hogy sütnek lángost, vagy palacsintát. Meg kell beszélni, hogy kiket hívnak segíteni.

**Horváth Edit képviselő:** Biztos, hogy ők nem fognak tudni főzni, hiszen lesz közben bőven tennivaló a gyermekekkel is foglalkozni kell.

**Farkas Tiborné polgármester:** Gorza Tamás meghívják grillezni.

**Vincze Istvánné alpolgármester:** Meg kellene hívni az egyesület tagjait név szerint a rendezvényre.

**Farkas Tiborné polgármester** Indítványozta, hogy az önkormányzat a főzőversenyre 200.000 Ft-ot biztosítson a 2016.évi költségvetése terhére.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének**26/2016.(VIII.16.) számú határozata

Gősfa Község Önkormányzati Képviselő-testülete a 2016. szeptember 3.napján megrendezésre kerülő Főzőverseny önkormányzati rendezvény kiadásának fedezetére 200.000 Ft összeget biztosít a 2016. évi költségvetése terhére.

A képviselő-testület felhatalmazza a polgármestert a rendezvényhez szükséges eszközök, anyagok beszerzésére, a rendezvényt követő pénzügyi elszámolással.

**Határidő: 2016. szeptember 30.** pénzügyi elszámolás képviselő-testület elé   
 terjesztésére.

**Felelős: Farkas Tiborné polgármester**

Vincze Istvánné alpolgármester elhagyta az üléstermet 20,45 órakor. Ülést levezető polgármester megállapította, hogy a jelenlévő képviselők száma 3 fő, a képviselő-testület ülése határozatképes.

* **Vincze Istvánné nyugdíjazása  
  Előadó: Farkas Tiborné polgármester**

**Farkas Tiborné polgármester:** Elmondta, hogy Vincze Istvánné 2016.augusztus 31. napján 40 éves jogviszonnyal nyugdíjba vonul. Indítványozta, hogy a 24 évi munkájáért,290.000Ft összegű jutalomban részesítse az önkormányzat Vincze Istvánné munkavállalót.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének**27/2016.(VIII.16.) számú határozata

Gősfa Község Önkormányzati Képviselő-testülete Vincze Istvánné munkavállalót nyugdíjazása alkalmával 290.000 Ft összegű jutalomban részesíti.

A képviselő-testület felkéri a polgármestert gondoskodjon a jutalom kifizetéséről.

**Határidő: 2016. augusztus 30.**

**Felelős: Farkas Tiborné polgármester**

20,55 órakor Vincze Istvánné visszajött a tanácskozó terembe.

* **Adósságkonszolidációban nem részesült önkormányzatok támogatása  
  Előadó: Farkas Tiborné polgármester**

**Farkas Tiborné polgármester:** Ismertette a pályázati támogatásra benyújtandó megvalósítási dokumentumokat. Elmondta, hogy az önkormányzat 6.503.569 támogatásban részesülhet, a megvalósítandó beruházás főösszege pedig 6.530.130 Ft. Az önkormányzatnak 26.561 Ft önerőt kell biztosítani. Kérte a képviselőket mondják el véleményüket.

Indítványozta, hogy az Önkormányzat az ismertetett adatokkal nyújtsa be pályázatát az adósságkonszolidációban nem részesült önkormányzatok támogatására.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének**28/2016.(VIII.16.) számú határozata

Gősfa Község Önkormányzati Képviselő-testülete pályázatot nyújt be Magyarország 2016. évi központi költségvetéséről szóló 2015. évi C. törvény 3. melléklet II.8. pont szerinti az adósságkonszolidációban nem részesült települési önkormányzatok fejlesztéseinek támogatására:

a) alcél: út felújítás

b) alcél: csapadékvíz rendszer felújítás

c) alcél: köztemető felújítására.

A tervezett beruházás összköltsége 6.530.130 Ft, azaz hatmillió-ötszázharmincezer egyszázharminc.

A beruházás megvalósításához szükséges 26.561 Ft, azaz huszonhatezer- ötszázhatvanegy forint összegű önerő rendelkezésre áll, azt Gősfa Község Önkormányzati Képviselő-testülete a 2016. évi költségvetésének tartaléka terhére biztosítja.

A képviselő-testület felhatalmazza a polgármestert a pályázat határidőre történő benyújtására.

**Határidő: 2016. augusztus 31.**

**Felelős: Farkas Tiborné polgármester**

Az ülést levezető polgármester megállapította hogy a jelenlévő képviselők száma 4 fő, a képviselő-testület ülése határozatképes.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 21,20 órakor bezárta.

**K.m.f.**

**Farkas Tiborné Szita Gabriella  
 polgármester jegyző**